તમાકુ પ્રોડક્ટ પર જેટલો ટેક્સ હાલ અમલમાં છે એટલો જ જીએસટી લાગુ થયા બાદ પણ યથાવત્ રાખવામાં આવશે એટલું જ નહીં, લક્ઝરી ગુડ્સ પર સેસની મહત્તમ મર્યાદા ૧૫ ટકા નિર્ધારિત કરવા સંબંધિત પ્રસ્તાવને પણ કાઉન્સિલે મંજૂરી આપી દીધી છે. પર્યાવરણને નુકસાન કરતી પ્રોડક્ટ પર પણ ભારે ટેક્સ લાદવામાં આવશે. ક્લીન એનર્જી સેસના સ્થાને કોલસા અને લિગ્નાઇટ પર પ્રતિટન રૂ. ૪૦૦ના દરે સેસ લાદવામાં આવશે. વિધેયકના મુસદ્દામાં અેવો પણ નિર્દેશ આપવામાં આવ્યો છે કે શુગર કે ફ્લેવરિંગ ધરાવતા એરેટેડ વોટર અને મિનરલ વોટર પર પણ સેસ લાદવામાં આવશે.